О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 211
Взето с Протокол № 17 от заседание на Общински съвет – Чепеларе, проведено на 28.09.2016 година.
ОТНОСНО: Приемане на Наредба за допълнение на Наредбата за определяне размера на местните данъци на територията на Община Чепеларе.
Общински съвет – Чепеларе, като изслуша предложението на Кмета на Общината , Постоянната комисия по Бюджет и финанси  и след станалите разисквания на основание чл.21, ал.2, във връзка с ал.1, т.23 от Закона за местното самоуправление и местната администрация, чл.1, ал.2 от Закона местните данъци и такси 
Р   Е   Ш   И:


Приема Наредба за допълнение на Наредбата за определяне размера на местните данъци на територията на Община Чепеларе, както следва:

§1. В чл.2 се допълва нова точка 8. Данък върху таксиметров превоз на пътници.

В Глава втора се създава нов раздел VІІ:

Раздел VІІ

Данък върху таксиметров превоз на пътници
Чл.60 (1) Данъчно задължените лица се облагат с данък върху таксиметров превоз на пътници за извършената от тях или от тяхно име дейност по таксиметров превоз на пътници.

(2) Данъчно задължени лица са превозвачите, притежаващи удостоверение за регистрация, издадено от Изпълнителния директор на Изпълнителна агенция „Автомобилна администрация” и разрешение за извършване на таксиметров превоз на пътници, издадено от кмета на Община Чепеларе по Закона за автомобилните превози.

(3) Данъчно задължените лица получават издаденото разрешение по чл.24а, ал.1 от Закона за автомобилните превози след подаване на данъчна декларация по образец за дължимия данък, в която са посочени обстоятелствата, свързани с определянето му.

(4) Данъчно задължените лица подават данъчна декларация за всички промени в обстоятелствата, които имат значение за определя на данъка, в 7- дневен срок от датата на настъпване на обстоятелството.

(5) При прехвърляне на предприятие на едноличен търговец данъчната декларация се подава от прехвърлителя и приобретателя в 7- дневен срок от датата на вписване на прехвърлянето на предприятието в регистър на Община Чепеларе.

Чл.61 (1) Годишният данък върху таксиметров превоз на пътници се определя в размер на 300.00 лева.
(2) Данъкът върху таксиметровия превоз на пътници по ал.1 се дължи от данъчно задължените лица за всеки отделен автомобил, за който е издадено разрешение за извършване на таксиметров превоз на пътници.

(3) Когато разрешението за извършване на таксиметров превоз на пътници е издадено през течение на годината, дължимия данък се определя по формула, съгласно чл.61ч, ал.2 от Закона за местните данъци и такси.

(4) Когато действието на разрешителното за извършване на таксиметров превоз на пътници бъде прекратено през течение на годината, от платения данък се възстановява недължимо внесената част, определя по формула, съгласно чл.61ч, ал.2 от Закона за местните данъци и такси.
(5) Данъкът по чл.61, ал.1 се внася преди получаване на издаденото разрешение  по чл.24а, ал.1 от Закона за автомобилните превози.        
            (6) Възстановяване на надвнесен данък по чл.61, ал.4 се извършва по писмено искане на данъчно задълженото лице по реда на Данъчно-осигурителния процесуален кодекс.

 
ПРЕХОДНИ И ДОПЪЛНИТЕЛНИ РАЗПОРЕДБИ
 

§2. Наредбата влиза в сила от 01.01.2017 год.
-Общ брой на общинските съветници: 13

-Гласували: 13

Анета Пашалиева: “ЗА”


            Кирил Кондакчиев: “ЗА”

Атанас Стоев: “ЗА”




Петър Лазаров: “ВЪЗДЪРЖАЛ СЕ”

Борис Георгиев: “ЗА”



Росица Черпокова: “ЗА”

Вангелина Пешинска: “ЗА”



Стоян Кузмов: “ЗА”

Гергана Качакова: “ЗА”



Слава Пепеланова: “ПРОТИВ”

Дияна Юрукова: “ЗА”



Филип Доганов: “ЗА”
Искрен Бозов: “ЗА”

ОБЩО “ЗА” 11

“ПРОТИВ” 1

“ВЪЗДЪРЖАЛ СЕ” 1

                                                                                       ПРЕДСЕДАТЕЛ НА ОБЩИНСКИ

СЕКРЕТАР: ……………



      СЪВЕТ - Ч Е П Е Л А Р Е: …………                                                                                                           

/АНАСТАСИЯ АСЕНОВСКА/
                                   /РОСИЦА ЧЕРПОКОВА/
